
STRAH BOŽJI 


Često se kaže da je Stari zavjet zakon straha, a Novi zavjet zakon ljubavi. To je samo 
približna formula koja briše mnogo nijansi. Ako strah i predstavlja u Starom zavjetu važnu 
vrednotu, u njemu ima već i zakon ljubavi svoje korijene. S druge strane, novi zakon nije 
dokinuo strah, ukoliko je on temelj svakog pravog religioznog stava. Prema tomu, strah se i 
ljubav u oba Zavjeta stvarno mada različito podudaraju. Važno je religiozni strah lučiti od 
onoga "bojati se" što ga svatko može doživjeti pred prirodnim nesrećama i napadima 
neprijatelja (Jr 6,25; 20,10). Samo onom prvom strahu ima mjesta u biblijskoj objavi. 


(Jr 6,25) 
(25) Ne izlazite u polja, ne idite na putove, jer mačevi dušmanski prijete, užas sve uokolo. 


(Jr 20,10) 
(10) Čuh klevete mnogih: "Užas odasvud! Prijavite! Mi ćemo ga prijaviti." Svi koji mi bijahu 
prijatelji čekahu moj pad. "Možda ga zavedemo, pa ćemo njim ovladati i njemu se osvetiti!" 


I. OD LJUDSKOG STRAHA DO STRAHA BOŽJEGA 


Pred veličanstvenim, neuobičajenim, zastrašujućim pojavama čovjeka spontano obuzima 
osjećaj neke prisutnosti koja ga nadilazi i pred kojom se ruši u svoju sićušnost. Dvoznačan je 
to osjećaj: u njemu se sakralno javlja pod vidom fremendum [strašnoga] a da još ne otkriva 
dubinu svoje naravi. U Starom zavjetu taj je osjećaj uravnotežen izvornom spoznajom Boga 
živoga koji svoju strahovitu veličinu očituje putem znakova kojih je puno njegovo stvorenje. 
Strah Izraela pred sinajskom teofanijom (Izl 20,18 sl) 


(Izl 20,18 sl) 

(18) Sav je puk bio svjedok grmljavine i sijevanja, svi čuše zvuk trube 1 vidješe kako se brdo dimi: 
gledali su 1 tresli se i stajali podalje. (19) Onda rekoše Mojsiju: "Ti nam govori, a mi ćemo slušati. 
Neka nam Bog ne govori, da ne pomremo!" (20) "Ne bojte se", reče Mojsije narodu. "Bog je došao 
da vas samo iskuša; da strah pred njim ostane s vama te da ne griješite." 


prvenstveno je izazvan veličajnošću jedinoga Boga, baš kao i Mojsijev strah pred gorućim 
grmom (Izl 3,6) 


(Izl 3,6) 
(6) Ja sam", nastavi, "Bog tvoga oca; Bog Abrahamov, Bog Izakov, Bog Jakovljev." Mojsije zakloni 
lice: bojao se u Boga gledati. 


i Jakovljev nakon noćnog viđenja (Post 28,17). 


(Post 28,17) 
(17) Potresen, uzviknu: "Kako je strašno ovo mjesto! Zaista, ovo je kuća Božja, ovo su vrata 
nebeska!" 


Međutim, kad se taj strah javlja u povodu kozmičkih znakova koji izazivaju misao o Božjoj 
srdžbi (oluja, potres), s njim je pomiješan neki užas komu podrijetlo nije tako čisto. Strah je 
sastavni dio uobičajenog scenarija Dana Gospodnjega (Iz 2,10. 19; usp. Mudr 5,2). 


(Iz 2,10) 
(10) Uđi među pećine, skrij se u prašinu, pred užasom Gospodnjim, pred sjajem veličanstva 
njegova, kad ustane da potrese zemlju. 


(Iz 19) 

Proroštvo o Egiptu. Gle, Gospodin sjedi na brzu oblaku, u Egipat dolazi. Dršću pred njim idoli 
egipatski, u njedrima premire srce Egipćana. (2) Podbost ću Egipćane protiv Egipćana, 1 brat će se s 
bratom svojim boriti, drug s drugom, grad s gradom, a kraljevstvo s kraljevstvom. (3) Egiptu se 
pamet muti, ja sprečavam njegove naume; oni traže idole i vrače, opsjenare i gatare. (4) Egipćane ja 
predajem u ruke gospodaru okrutnu, kralj silovit njima će vladati - riječ je Gospodina nad 
Vojskama. (5) Nestat će vode iz mora, presahnut će i presušiti Rijeka, (6) zaudarat će prokopi, spast 
će rukavci Rijeke egipatske i presušiti. Uvenut će trska i sita, (7) sva zelen pokraj Nila; usahnut će 
na Nilu svi usjevi, propast će, raspršit' se, iščeznuti. (8) Tužit će ribari, kukat će svi što u Nil udicu 
bacaju; jadikovat će oni što u vodi mrežu razapinju. (9) Postidjet će se lanari, grebenari 1 tkači bijela 
tkanja. (10) Snuždit će se tkalci, rastužiti radnici. (11) Pravi su luđaci knezovi soanski, mudri 
savjetnici faraonovi glupo svjetuju; kako se usuđujete reći faraonu: "Učenik sam mudraca, učenik 
drevnih kraljeva?" (12) Ta gdje su tvoji mudraci? Nek' ti dojave i obznane što je Gospodin nad 
Vojskama nakanio s Egiptom. (13) Ludi su knezovi taniški, prevareni knezovi memfiški, oni zavode 
Egipat, glavare njegovih plemena. (14) U njih je ulio Gospodin duh vrtoglavi te zavode Egipat u 
svakom mu činu da tetura k'o pijanac kada bljuje. (15) U Egiptu više ne može uspjeti ništa od onog 
što čine glava 1 rep, palma 1 sita. 

Obraćenje Egipta i Asirije 

(16) U onaj će dan Egipćani postati kao žene, drhtat će i strepiti od zamaha ruke Gospodnje nad 
Vojskama kojom će zamahnuti na njih. (17) Zemlja će Judina biti na užas Egiptu; kad god je se 
sjeti, strah će ga obuzeti zbog onoga što je Gospodin nad Vojskama protiv njega naumio. (18) U 
onaj će se dan u zemlji egipatskoj pet gradova što govore kanaanskim jezikom zakleti Gospodinu 
nad Vojskama; jedan će se od njih zvati Ir Hahres. (19) U onaj će dan biti žrtvenik Gospodnji usred 
zemlje egipatske i stup posvećen Gospodinu blizu granice njegove. (20) To će Gospodinu nad 
Vojskama biti znak i svjedočanstvo u egipatskoj zemlji. Kad zazovu Gospodina protiv tlačitelja, on 
će im poslati spasitelja i vođu da ih izbavi. (21) I objavit će se Gospodin Egipćanima, i u onaj će 
dan Egipćani spoznati Gospodina; služit će mu žrtvama i prinosima, zavjetovat će se 1 izvršavati 
zavjete. (22) Gospodin će teško udariti Egipćane, ali će ih iscijeliti; obratit će se oni Gospodinu i on 
će ih uslišiti 1 iscijeliti. (23) U onaj će dan ići cesta od Egipta do Asirije. Asirci će dolaziti u Egipat, 
a Egipćani u Asiriju. Egipat i Asirija služit će Gospodinu. (24) U onaj će dan Izrael, treći s Egiptom 
i Asirijom, biti blagoslovljen usred zemlje. (25) Gospodin nad Vojskama blagoslovit će ga: "Nek' je 
blagoslovljen", reći će, "moj narod egipatski, djelo mojih ruku Asirija i baština moja Izrael." 


(Mudr 5,2) 
(2) Kad ga ugledaju, uzdrhtat će od silna straha, zapanjeni njegovim iznenadnim spasenjem. 


Nadalje, takva groza zahvaća stražare kod groba na uskršnje jutro (Mt 28,4). 


(Mt 28,4) 
(4) Od straha pred njim zadrhtaše stražari i obamriješe. 


Naprotiv, strah iz počitanja koji se izražava klanjanjem sasvim je normalan vjernički refleks 
pred božanskim očitovanjima. Takav je strah Gideonov (Suci 6,22 sl), 


(Suci 6,22 sl) 

(22) Tad Gideon vidje da je to bio Anđeo Gospodnji i reče: "Jao, Gospodine, Gospode! Anđela 
Gospodnjega vidjeh licem u lice!" (23) Gospodin mu odgovori: "Mir s tobom! Ne boj se, nećeš 
umrijeti!" 


Izaijin (Iz 6,5) 


(Iz 6,5) 
(5) Rekoh: "Jao meni, propadoh, jer čovjek sam nečistih usana, u narodu nečistih usana prebivam, a 
oči mi vidješe Kralja, Gospodina nad Vojskama!" 


ili strah očevidaca Isusovih (Mk 6,51//; Lk 5,26; 7,16) i apostolskih čudesa (Dj 2,43). 


(MK 6,51) 
(51) I uziđe k njima u lađu, a vjetar utihnu. I veoma se, prekomjerno, snebivahu; 


(Mt 14,26) 
(26) A učenici ugledavši ga kako hodi po moru, prestrašeni rekoše: "Utvara!" I od straha kriknuše. 


(Iv 6,19) 
(19) Pošto su dakle isplovili oko dvadeset 1 pet do trideset stadija, ugledaju Isusa gdje ide po moru 1 
približava se lađici. Prestraše se, 


(Lk 5,26) 
(26) A sve obuze zanos te su slavili Boga i puni straha govorili: "Danas vidjesmo nešto neviđeno!" 


(Lk 7,16) 
(16) Sve obuze strah te slavljahu Boga govoreći: "Prorok velik usta među nama! Pohodi Bog narod 
svoj!" 


(Dj 2,43) 
(43) Strahopoštovanje obuzimaše svaku dušu: apostoli su činili mnoga čudesa i znamenja. 


Prema tome, strah Božji može se javiti na razne načine, a oni svi zajedno, svaki sa svoje 
strane, upućuju čovjeka prema sve dubljoj vjeri. 


I. STRAH BOŽJI I POUZDANJE U BOGA 


Inače je u pravom životu vjere strah uravnotežen suprotnim osjećajem: pouzdanjem u Boga. 
Bog ne želi zastrašivati ljude ni onda kad im se ukazuje. On ih hrabri: "Ne boj se!"' (Suci 
6,23; Dn 10,12; usp. Lk 1,13.30). 


(Suci 6,23) 
(23) Gospodin mu odgovori: "Mir s tobom! Ne boj se, nećeš umrijeti!" 


(Dn 10,12) 
(12) I kaza mi: "Ne boj se, Daniele, jer od prvoga dana kad si odlučio da se poniziš pred svojim 
Bogom da bi razumio, tvoje su riječi uslišane i ja sam došao zbog tvojih riječi. 


(Lk 1,13.30) 

(13) No anđeo mu reče: "Ne boj se, Zaharija! Uslišana ti je molitva: žena će ti Elizabeta roditi sina. 
Nadjenut ćeš mu ime Ivan. 

(30) No anđeo joj reče: "Ne boj se, Marijo! Ta našla si milost u Boga. 


to su riječi koje ponavlja Krist kad korača po valovima (MK 6,50). 


(MK 6,50) 
(50) Jer svi su ga vidjeli i prestrašili se. A on im odmah progovori: "Hrabro samo! Ja sam! Ne bojte 
se!" 


Bog nije neki vlastodržac ljubomoran na svoju vlast; on ljude okružuje očinskom providnošću 
koja bdije nad njihovim potrebama. "Ne boj se!"', kaže praocima kad im saopćuje svoja 
obećanja (Post 15,1; 26,24); 


(Post 15,1) 
Poslije tih događaja Gospodin uputi Abramu riječ u ukazanju: "Ne boj se, Abrame, ja sam ti zaštita; 
a nagrada tvoja bit će vrlo velika!" 


(Post 26,24) 
(24) Iste mu se noći ukaže Gospodin i reče: "Ja sam Bog oca tvoga Abrahama. Ne boj se, ja sam s 
tobom! Blagoslovit ću te, potomke ti umnožit, zbog Abrahama, sluge svojega." 


istim izrazom popraćena su eshatološka obećanja dana narodu u vrijeme patnje (Iz 41,10.13 
sl; 43,1.5; 44,2) 


(Iz 41,10.13) 

(10) Ne boj se jer ja sam s tobom; ne obaziri se plaho jer ja sam Bog tvoj. Ja te krijepim i pomažem 
ti, podupirem te pobjedničkom desnicom. 

(13) Jer ja, Gospodin, Bog tvoj, krijepim desnicu tvoju i kažem ti: "Ne boj se, ja ti pomažem." 


(Iz 43,1.5) 

Sada ovako govori Gospodin, koji te stvorio, Jakove, koji te sazdao, Izraele: "Ne boj se, jer ja sam 
te otkupio; imenom sam te zazvao: ti si moj! 

(5) Ne boj se jer ja sam s tobom. S istoka ću ti dovest' potomstvo i sabrat ću te sa zapada. 


(Iz 44,2) 
(2) Ovako kaže Gospodin, koji te stvorio, koji te od utrobe sazdao i pomaže ti: "Ne boj se, Jakove, 
slugo moja, Ješurune, kog sam izabrao. 


i Isusova obećanja "'malom stadu"' koje prima od Oca kraljevstvo (Lk 12,32; Mt 6,25-34). 


(Lk 12,32) 
(32) "Ne boj se, stado malo: svidjelo se Ocu vašemu dati vam Kraljevstvo." 


(Mt 6,25-34) 

(25) "Zato vam kažem: Ne budite zabrinuti za život svoj: što ćete jesti, što ćete piti; ni za tijelo 
svoje: u što ćete se obući. Zar život nije vredniji od jela i tijelo od odijela?" (26) "Pogledajte ptice 
nebeske! Ne siju, ne žanju niti sabiru u žitnice, pa ipak ih hrani vaš nebeski Otac. Zar niste vi 
vredniji od njih? (27) A tko od vas zabrinutošću može svome stasu dodati jedan lakat? (28) I za 


odijelo što ste zabrinuti? Promotrite poljske ljiljane, kako rastu! Ne muče se niti predu. (29) A 
kažem vam: ni Salomon se u svoj svojoj slavi ne zaodjenu kao jedan od njih. (30) Pa ako travu 
poljsku, koja danas jest a sutra se u peć baca, Bog tako odijeva, neće li još više vas, malovjerni?" 
(31) "Nemojte dakle zabrinuto govoriti: 'Što ćemo jesti? ili: 'Što ćemo piti?' ili: 'U što ćemo se 
obući? (32) Ta sve to pogani ištu. Zna Otac vaš nebeski da vam je sve to potrebno. (33) Tražite 
stoga najprije Kraljevstvo i pravednost njegovu, a sve će vam se ostalo dodati. (34) Ne budite dakle 
zabrinuti za sutra. Sutra će se samo brinuti za se. Dosta je svakom danu zla njegova." 


Sličnim riječima Bog krijepi proroke kad im povjerava njihovo mučno poslanje: oni će se 
sukobiti s ljudima, ali ne moraju ih se bojati (Jr 1,8; Ez 2,6; 3,9; usp. 2 Kr 1,15). 


(Jr 1,8) 
(8) Ne boj ih se: jer ja sam s tobom da te izbavim," riječ je Gospodnja. 


(Ez 2,6) 

(6) A ti, sine čovječji, ne boj ih se i ne plaši se riječi njihovih: 'Trnje te okružuje i sjediš među 
samim skorpijama.' Ne plaši se riječi njihovih i ne boj se nimalo njihova pogleda jer oni su rod 
odmetnički. 


(Ez 3,9) 
(9) I ne boj ih se 1 ne plaši, jer oni su rod odmetnički!" 


(2 Kr 1,15) 
(15) Anđeo Gospodnji reče Iliji: "Siđi s njim, ne boj se!" On ustade i siđe s njim pred kralja 


Stoga je vjera u njega izvor ohrabrenja koje razgoni i najobičnije ljudske strahove. Kad se 
Izrael mora u ratu suočiti s neprijateljem, Božja poruka i opet glasi: ""Ne boj se!"' (Br 21,34; 
Pnz 3,2; 7,18; 20,1; Jš 8,1). 


(Br 21,34) 
(34) Ali Gospodin reče Mojsiju: "Ne boj ga se! Predao sam u tvoje ruke njega, sav njegov narod i 
njegovu zemlju. Postupi s njim kako si postupio s amorejskim kraljem Sihonom koji je boravio u 
Hešbonu." 


(Pnz 3,2) 

(2) Tada mi Gospodin reče: 'Ne boj ga se! Ta u tvoje sam ruke predao njega, sav njegov narod i 
njegovu zemlju. Učini s njim kako si učinio sa Sihonom, kraljem amorejskim, koji je živio u 
Hešbonu.' 


(Pnz 7,18) 
(18) Ne boj ih se! Sjeti se što je Gospodin, Bog tvoj, učinio faraonu i svemu Egiptu! 


(Pnz 20,1) 
Ako pođeš u rat na svoje neprijatelje te vidiš konje, kola i narod brojniji od sebe, ne boj ih se! Ta s 
tobom je Gospodin, Bog tvoj, koji te izveo iz zemlje egipatske. 


(IŠ 8,1) 
Tada reče Gospodin Jošui: "Ne boj se i ne strahuj! Uzmi sa sobom sve ratnike, ustani i navali na Aj. 
Gle, predajem ti u ruke ajskoga kralja, njegov narod, grad i zemlju njegovu. 


U času najveće pogibelji, Izaija to isto kaže Ahazu (Iz 7,4) 


(Iz 7,4) 
(4) Reci mu: 'Pazi, smiri se, ne boj se, i nek' ti ne premire srce od ovih dvaju ugaraka zadimljenih, 
od raspaljenog bijesa Rasona aramskog i sina Remalijina, 


i Ezekiji (Iz 37,6). 


(Iz 37,6) 
(6) on im reče: "Kažite svome gospodaru: 'Ovako veli Gospodin: Ne boj se riječi koje si čuo kada 
su na me hulile sluge kralja asirskoga. 


Apostolima koje čeka progonstvo Isus i opet kaže da se ne boje čak ni onih koji ubijaju tijelo 
(Mt 10,26-31//). 


(Mt 10,26-31) 

(26) "Ne bojte ih se dakle. Ta ništa nije skriveno što se neće otkriti ni tajno što se neće doznati. (27) 
Što vam govorim u tami, recite na svjetlu; i što na uho čujete, propovijedajte na krovovima." (28) 
"Ne bojte se onih koji ubijaju tijelo, ali duše ne mogu ubiti. Bojte se više onoga koji može i dušu i 
tijelo pogubiti u paklu." (29) "Ne prodaju li se dva vrapca za novčić? Pa ipak ni jedan od njih ne 
pada na zemlju bez Oca vašega. (30) A vama su i vlasi na glavi sve izbrojene. (31) Ne bojte se 
dakle! Vredniji ste nego mnogo vrabaca." 


(Lk 12,4-7) 

(4) "A kažem vama, prijateljima svojim: ne bojte se onih koji ubijaju tijelo, a nakon toga nemaju 
više što učiniti. (5) Pokazat ću vam koga vam se bojati: onoga se bojte koji pošto ubije, ima moć 
baciti u pakao. Da, velim vam, njega se bojte! (6) Ne prodaje li se pet vrapčića za dva novčića? Pa 
ipak ni jednoga od njih Bog ne zaboravlja. (7) A vama su 1 vlasi na glavi sve izbrojene. Ne bojte se! 
Vredniji ste nego mnogo vrabaca!" 


Tako često ponavljana pouka najzad postaje život. Oslanjajući se na svoje pouzdanje u Boga, 
pravi vjernici izgone svaki strah iz svoga srca (Ps 23,4; 27,1; 91,5-13). 


(Ps 23,4) 
(4) Pa da mi je i dolinom smrti proći, zla se ne bojim, jer si ti sa mnom. Tvoj štap i palica tvoja 
utjeha su meni. 


(Ps 27,1) 
Gospodin mi je svjetlost i spasenje: koga da se bojim? Gospodin je štit života moga: pred kime da 
strepim? 


(Ps 91,5-13) 

(5) Nećeš se bojati strašila noćnoga ni strelice što leti danju, (6) ni kuge što se šulja kroz tmine, ni 
pošasti što hara o podne. (7) Pa nek' padaju tisuće kraj tebe, deseci tisuća s desne tvoje, tebi se neće 
primaći! (8) Tek što okom pogledaš, već ćeš vidjeti plaću grešnika. (9) Jer Gospodin je zaklon tvoj, 
Višnjega odabra sebi za okrilje. (10) Nece te snaći nesreća, nevolja se neće prikučiti šatoru tvojemu. 
(11) Jer anđelima svojim zapovjedi da te čuvaju na svim putima tvojim. (12) Na rukama će te nositi 
da se ne spotakneš o kamen. (13) Nogom ćeš gaziti lava i ljuticu, zgazit ćeš lavića i zmiju. 


III. STRAH OD BOŽJIH KAZNA 


Međutim, postoji jedan aspekt Boga koji ljudima može uliti spasonosan strah. On se u Starom 
zavjetu objavio kao sudac, a proglašenje Sinajskog zakona popraćeno je prijetnjom kazni (Izl 
20,5 sl; 23,21). 


(Izl 20,5 sl) 

(5) Ne klanjaj im se niti im služi. Jer ja, Gospodin, Bog tvoj, Bog sam ljubomoran. Kažnjavam 
grijeh otaca - onih koji me mrze - na djeci do trećeg i četvrtog koljena, (6) a iskazujem milosrđe 
tisućama koji me ljube i vrše moje zapovijedi. (7) Ne uzimaj uzalud imena Gospodina, Boga svoga, 
jer Gospodin ne oprašta onome koji uzalud izgovara ime njegovo. 


(121 23,21) 
(21) Poštuj ga i slušaj! Ne buni se protiv njega, jer vam neće opraštati prekršaje: ta moje je ime u 
njemu. 


Proroci su s kraja na kraj povijesti prikazivali nedaće Izraela kao providnosne znakove koji 
izražavaju Božju ljutnju: eto ozbiljna razloga da čovjek pred njim protrne! U tom smislu 
Božji se zakon doista pokazuje kao zakon straha, a tako i Ps 2, upravo podsječajući na Božje 
kazne, poziva tuđinske narode da se podlože Pomazaniku Gospodnjem (Ps 2,11 sl). 


(Ps 2,11 sl) 
(11) Služite Gospodinu sa strahom, s trepetom se pokorite njemu, (12) da se ne razgnjevi te ne 
propadnete na putu, kad uskoro plane srdžba njegova. Blago svima koji se njemu utječu! 


Ovu stranu naučavanja ne bi valjalo previdjeti, jer Novi zavjet također pripisuje važnu ulogu 
srdžbi i sudu Božjemu. Ali pred tom zastrašujućom perspektivom moraju drhtati samo 
grešnici otvrdnuli u zlu (Jak 5,1; Otk 6,15 sl; Lk 23,30). 


(Jak 5,1) 
De sada, bogataši, proplačite i zakukajte zbog nevolja koje će vas zadesiti! 


(Otk 6,15 sl) 

(15) Kraljevi zemaljski, i velikaši, i vojvode, i bogataši, i mogućnici, rob i slobodnjak - svi se 
sakriše u spilje i pećine gorske (16) govoreći gorama i pećinama: "Padnite na nas i sakrijte nas od 
lica Onoga koji sjedi na prijestolju i od srdžbe Jaganjčeve. (17) Jer dođe Dan onaj veliki srdžbe 
njihove 1 tko će opstati!" 


(Lk 23,30) 
(30) Tad će početi govoriti gorama: 'Padnite na nas!' i bregovima: 'Pokrijte nas!' 


Za ostale koji do dubine znaju svoju grešnost (usp. Lk 5,8) 
(Lk 5,8) , 
(8) Vidjevši to, Šimun Petar pade do nogu Isusovih govoreći: "Idi od mene! Grešan sam čovjek, 


Gospodine!" 


ali se uzdaju u opravdanje Božjom milošću (Rim 3,23 sl), 


(Rim 3,23 sl) 
(23) Svi su zaista sagriješili i potrebna im je slava Božja; 
(24) opravdani su besplatno, njegovom milošću po otkupljenju u Kristu Isusu. 


Novi zavjet uvodi novo držanje: ne više ropski strah, već duh Božjeg posinaštva (Rim 8,15), 


(Rim 8,15) 
(15) Ta ne primiste duh robovanja da se opet bojite, nego primiste Duha posinstva u kojem kličemo: 
"Abba! Oče!" 


nutarnje raspoloženje ljubavi koje odgoni strah, jer strah računa s kaznom (1 Iv 4,18); 


(1 Iv 4,18) 
(18) Straha u ljubavi nema, nego savršena ljubav izgoni strah; jer strah je muka i tko se boji, nije 
savršen u ljubavi. 


a onaj koji ljubi ne boji se više kazne, ma osuđivalo ga i vlastito srce (1 Iv 3,20 sl). 


(1 Iv 3,20 sl) 
(20) ako nas ono bilo u čem osuđuje. Jer Bog je veći od našega srca i znade sve. (21) Ljubljeni, ako 
nas srce ne osuđuje, možemo zaufano k Bogu. 


Upravo je u tom smislu Novi zavjet zakon ljubavi. No, već je i u vrijeme Starog zavjeta bilo 
ljudi koji su živjeli pod zakonom ljubavi, a ima još i sada onih koji se nisu izdigli nad zakon 
straha. 


IV. STRAH BOŽJI I RELIGIJA 


Uzevši u cjelini, strah Božji može se shvatiti dostatno široko i dostatno duboko da se može 
poistovjetiti naprosto s religijom. Karakteristično je da već Ponovljeni zakon povezuje strah 
Božji s ljubavlju prema Bogu, s obdržavanjem njegovih zapovijedi, sa služenjem Bogu (Pnz 
6,2.5.13), 


(Pnz 6,2.5.13) 

(2) da se svega svog vijeka bojiš Gospodina, Boga svoga, ti, sin tvoj i sin tvoga sina, vršeći sve 
zakone njegove 1 sve zapovijedi njegove što ti ih danas propisujem, pa da imaš dug život. 

(5) Zato ljubi Gospodina, Boga svoga, svim srcem svojim, svom dušom svojom i svom snagom 
svojom! 

(13) Boj se Gospodina, Boga svoga; njemu iskazuj štovanje; njegovim imenom polaži prisegu. 


dok Iz 11,2 u njemu vidi plodove Duha Božjega. Strah je, kažu mudraci, početak mudrosti 
(Izr 1,7; Ps 111,10), 


(Izr 1,7) 
(7) Strah je Gospodnji početak spoznaje, ali ludi preziru mudrost i pouku. 


(Ps 111,10) 
RES (10) Početak mudrosti strah Gospodnji! 


a Ben Sirah iznosi čitav niz tvrdnji koje pokazuju da je strah zapravo isto što i bogoljubnost 
(Sir 1,11-20). 


(Sir 1,11-20) 

(11) Strah je Gospodnji slava i hvala, veselje 1 vijenac radosti. (12) Strah Gospodnji sladi srce, daje 
radost, veselje i dug život. (13) Tko se boji Gospoda, sretan je na svršetku i blagoslovljen u dan 
svoje smrti. (14) Strah Gospodnji početak je mudrosti, s vjernima je ona stvorena u utrobi majčinoj. 
(15) Svila je gnijezdo s temeljem vječnim među ljudima i bit će vjerna porodu njihovu. (16) Strah je 
Gospodnji punina mudrosti, ona ih opija svojim plodovima. (17) Dom im napunja milinama i klijeti 
svojim urodom. (18) Strah Gospodnji vijenac je mudrosti koji cvate mirom i zdravljem. (19) 
Gospod je nju gledao i izbrojio i izlio spoznaju 1 razbor, uzvisio slavu onih koji je posjeduju. (20) 
Strah Gospodnji korijen je mudrosti, a izdanci su dug život. 


To je razlog da strahu pripada blaženstvo što mu ga pridaje više psalama (Ps 112,1; 128,1), 


(Ps 112,1) 
ALEF Blago čovjeku koji se boji Gospdina 
BET i koji uživa u naredbama njegovim 


(Ps 128,1) 
Blago svakome koji se Gospodina boji, koji njegovim hodi stazama! 


jer Božje se 'milosrđe proteže od koljena do koljena nad onima koji ga se boje' (Lk 1,50; usp. 
Ps 103,17); 


(Lk 1,50) 
(50) Od koljena do koljena dobrota je njegova nad onima što se njega boje. 


(Ps 103,17) 
(17) Al' ljubav Gospodnja vječna je nad onima što ga se boje i njegova pravda nad sinovima 
sinova, 


vrijeme Suda, u koje će grešnici drhtati od straha, bit će i vrijeme kad će Bog "'dati nagrade... 
onima koji se boje [njegova] imena"' (Otk 11,18). 


(Otk 11,18) 

(18) Gnjevili se narodi, ali dođe srdžba tvoja i čas da se sudi mrtvima i naplata dade slugama tvojim 
prorocima i svetima i svima koji se boje imena tvojega, malima i velikima; 1 da se unište oni koji 
kvare zemlju." 


Novi zavjet, sve i zadržavajući ponekad kod te riječi nijansu straha iz počitanja kome nije 
sasvim tuđa perspektiva Boga-Suca (2 Kor 7,1; Ef 5,21; Kol 3,22), 


(2 Kor 7,1) 
Dakle, budući da imamo ta obećanja, očistimo se, ljubljeni, od svake ljage tijela 1 duha te dovršimo 


posvećenje u strahu Božjemu. 


(Ef 5,21) 
(21) Podložni budite jedni drugima u strahu Kristovu! 

(Kol 3,22) 
(22) Robovi, slušajte u svemu svoje zemaljske gospodare! Ne naoko, kao oni koji se ulaguju 
ljudima, nego u jednostavnosti srca, bojeći se Gospodina. 


osobito ako je riječ o ljudima koji se "'ne boje Boga"' (Lk 18,2.4; 23,40), 


(Lk 18,2.4) 
(2) "U nekom gradu bio sudac. Boga se nije bojao, za ljude nije mario. 
(4) No on ne htjede zadugo. Napokon reče u sebi: 'lako se Boga ne bojim nit za ljude marim, ipak, 


(Lk 23,40) 
(40) A drugi ovoga prekoravaše: "Zar se ne bojiš Boga ni ti, koji si pod istom osudom? 


ipak on shvaća strah zapravo u onom dubokom smislu kojim strah postaje bitna krepost: 
"Uistinu, sad istom shvaćam: Bog nije pristran. Naprotiv, njemu je mio u svakom narodu onaj 
koji ga se boji i čini što je pravedno' (Dj 10,34 sl). Tako shvaćen strah jest put spasenja po 
vjeri. 


(Dj 10,34 sl) 
(34) Petar tada prozbori i reče: "Sad uistinu shvaćam da Bog nije pristran, (35) nego - u svakom je 
narodu njemu mio onaj koji ga se boji i čini pravdu. 


-sastavio Milan Kušnjačić, 14.10.2023. 


11 


